Hyvä perussääntö on pestä iholle tulevat uudet vaatteet ja tekstiilit ennen käyttöä. Vaatteita voi myös tuulettaa ennen käyttöönottoa. On kuitenkin hyvä huomioida, että tuotteen voimakas tai paha haju ei kerro, mitä kemikaaleja tuote mahdollisesti sisältää tai tee siitä välttämättä terveydelle haitallista.
Tekstiilien tuotannossa käytetään monenlaisia kemikaaleja mm. materiaalien esikäsittelyyn, värjäykseen ja loppukäsittelyyn. Tekstiileistä voi irrota kemikaaleja erityisesti käytön alussa ja ensimmäisissä pesuissa.